CELEX: 62020CN0469
Language: bg
Date: 2020-09-29 00:00:00
Title: Дело C-469/20: Преюдициално запитване от Amtsgericht Nürnberg (Германия), постъпило на 29 септември 2020 г. — RightNow GmbH/Wizz Air

11.1.2021   
            
            
               BG
            
            
               Официален вестник на Европейския съюз
            
            
               C 9/7
            
         
      Преюдициално запитване от Amtsgericht Nürnberg (Германия), постъпило на 29 септември 2020 г. — RightNow GmbH/Wizz Air
      (Дело C-469/20)
      (2021/C 9/11)
      Език на производството: немски
      
         Запитваща юрисдикция
      
      Amtsgericht Nürnberg
      
         Страни в главното производство
      
      
         Ищец: RightNow GmbH
      
         Ответник: Wizz Air
      
         Преюдициалeн въпрос
      
      Следва ли член 3, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори (1) да се тълкува в смисъл, че когато в прилаганите от въздушен превозвач по занятие общи договорни условия се съдържа клауза, която не е специално договорена, при положение че съгласно тази клауза към сключен по електронен път договор с потребител следва да се прилага правото на държавата членка, в която е седалището на въздушния превозвач, което е различно от правото на държавата по обичайното местопребиваване на потребителя, тази клауза е неравноправна, тъй като тя въвежда в заблуждение потребителя, доколкото не го информира, че съгласно член 5, параграф 2, втора алинея от Регламент (ЕО) № 593/2008 на Европейския парламент и на Съвета от 17 юни 2008 година относно приложимото право към договорни задължения (Регламент „Рим I“) (2) е допустим само ограничен избор на приложимо право — то не може да бъде избрано произволно, а договорният статут следва да бъде избран измежду правопорядъците, посочени в член 5, параграф 2, втора алинея от Регламент „Рим I“?
      С определение на Съда от 12 ноември 2020 г. делото е заличено от регистъра на Съда.
      
         (1)  ОВ L 95, 1993 г., стр. 29; Специално издание на български език, 2007 г., глава 15, том 3, стр. 273.
      
         (2)  ОВ L 177, 2008 г., стр. 6.